Maurice Schexnayder

Maurice Schexnayder (født 13. august 1895 i Wallace i Louisiana i USA, død 23. januar 1981 i Lafayette i Louisiana) var en amerikansk prelat som var katolsk biskop av Lafayette i Louisiana fra 1956 til 1972.


== Liv og virke ==


=== Bakgrunn ===
Maurice Schexnayder var sønn av Adam og Jeanne Marie (née Dutreix) Schexnayder. Etter å ha gått på skoler i Wallace og New Orleans, beegynte han på St. Joseph College Seminary nær Covington i Louisiana 1916. Deretter gikk han på St. Mary Seminary i Baltimore i Maryland, før han fortsatte sine studier ved Pontifical North American College i Roma.


=== Prest ===
Han ble ordinert til prest i Roma av visegerent erkebiskop Giuseppe Palica den 12. april 1925, for erkebispedømmet New Orleans. Etter at han kom tilbake til Louisiana, virket han ved St. John the Evangelist Church i Plaquemine til 1929, da han ble kapellan for Newman Club ved Louisiana State University i Baton Rouge. Han var også prest for Knights of Columbus (1932–1944) og pastor for St. Francis de Sales Church i Houma (1946–1950).


=== Hjelpebiskop i Lafayette ===
Den 11. desember 1950 ble Schexnayder utnevnt til hjelpebiskop av Lafayette og titulærbiskop av Tuscamia av pave Pius XII. Han ble bispeviet i katedralen i New Orleans den 22. februar 1951 av erkebiskop Amleto Giovanni Cicognani, apostolisk delegat til USA, med biskop Jules Benjamin Jeanmard av Lafayette og hjelpebiskop Louis Caillouet i New Orleans som medkonsekratorer. 
I tillegg til sine biskoppelige oppgaver tjente han som pastor i St. Michael Church i Crowley.


=== Biskop av Lafayette ===
Etter at biskop Jeanmard trakk seg, ble Schexnayder utnevnt til den andre biskop av Lafayette den 13. mars 1956. I løpet av sin periode bygde han en ny kansellibygning, utvidet Immaculata Minor Seminary, etablerte trettien menigheter og ordinerte åttien prester. I 1961 etablerte han St. Eugene Catholic Church i Grand Chenier i Cameron Parish. Et av de nyere kirkesognene i det senere opprettede bispedømmet Lake Charles, St. Eugene, var et av de mest isolerte av de trettiseks kirkesognene i bispedømmet.Schexnayder deltok på alle fire sesjonene til Det andre Vatikankonsil mellom 1962 og 1965.
Under Schexnayders tid som biskop ble flere prester beskyldt for seksuelle overgrep, og i ettertid har man kritisert Schexnayder for å ha håndtert sakene svakt, blant annet ved lå flytte rundt på alike prester. De fleste tilfellene i bispedømmets hustorie fant sted nettopp under biskop Maurice Schexnayders og hans etterfølger biskop Gerard Louis Freys perioder.Etter seksten år som biskop trakk Schexnayder seg den 7. november 1972.Han døde over åtte år senere, 85 år gammel.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Kardinal Gaetano de Lai (1853–1928) *1911
Kardinal Raffaele Carlo Rossi (1876–1948) *1920
Kardinal Amleto Giovanni Cicognani (1883–1973) *1933
Biskop Maurice Schexnayder (1895-1981) *1951


== Referanser ==